Jungtinių Tautų vyriausiojo pabėgėlių reikalų komisaro biuras

Jungtinių Tautų vyriausiojo pabėgėlių reikalų komisaro biuras () – Jungtinių Tautų specializuotoji agentūra, skirta padėti pabėgėliams, priverstinai perkeltiems asmenims ir asmenims be pilietybės, rūpintis jų repatriacija į buvusią gyvenamąją vietą arba įkurdinti naujose vietose. Būstinė Ženevoje, Šveicarijoje. Turi 20 305 darbuotojus 136 šalyse (2023).

Nuo 2016 m. Vyriausiasis komisaras – italų diplomatas Filippo Grandi.

 Istorija 
1946 m. įkurta Tarptautinė pabėgėlių reikalų organizacija () siekiant spręsti per Antrąjį pasaulinį karą kilusią pabėgėlių krizę. 1950 m. Jungtinės Tautos ją panaikino ir įsteigė Jungtinių Tautų vyriausiojo pabėgėlių reikalų komisaro biurą (UNHCR). Iš pradžių jis daugiausia rūpinosi dėl karo perkeltais europiečiais. XX a. 7 dešimtmetyje, paspartėjus Afrikos ir Azijos dekolonizacijai, imta rūpintis šių žemynų pabėgėliais. 1950–2015 m. UNHCR suteikė paramą daugiau nei 50 mln. pabėgėlių visame pasaulyje.

Organizacija už savo veiklą yra gavusi dvi Nobelio taikos premijas (1954 ir 1981 m.). UNHCR yra Jungtinių Tautų vystymosi grupės, siekiančios darniojo vystymosi, narė.UNDG Members . Undg.org. Retrieved on 2013-07-12.

 Veikla 
Jungtinių Tautų vyriausiojo pabėgėlių reikalų komisaro biuro veikla apima paramos, prieglobsčio ir sveikatos priežiūros pabėgėliams teikimą, rūpinimąsi jų repatriacija į gimtąsias šalis arba apgyvendinimu naujose vietose. 2020 m. organizacija rūpinosi daugiau nei 20 mln. pabėgėlių. Jos metinis biudžetas išaugo nuo 300 tūkst. JAV dolerių 1951 m. iki 8,6 mlrd. JAV dolerių 2019 m. Didžiąją dalį UNHCR biudžeto sudaro savanoriški įnašai, daugiausia iš valstybių narių. Didžiausios donorės yra Jungtinės Amerikos Valstijos, Europos Sąjunga ir Vokietija.

Kadangi UNHCR yra JT Generalinės Asamblėjos ir JT Ekonominės ir Socialinės Tarybos prižiūrima agentūra, ji glaudžiai bendradarbiauja su kitomis Jungtinių Tautų organizacijomis: Jungtinių Tautų vaikų fondu, Pasaulio maisto programa, Pasaulio sveikatos organizacija ir kitomis.

 Struktūra 
2023 m. Jungtinių Tautų vyriausiojo pabėgėlių reikalų komisaro biuras turėjo 18 879 darbuotojus 138 šalyse.

 Vyriausieji komisarai 
UNHCR veiklai vadovauja Vyriausiasis komisaras, kurį 5 metų kadencijai (gali būti perrinktas antrai kadencijai) renka Jungtinių Tautų Generalinė Asamblėja. UNHCR programą tvirtina vykdomasis komitetas. Vyriausiasis komisaras kasmet teikia metinę veiklos ataskaitą JT Generalinei Asamblėjai ir laikosi jos nurodymų. Dabartinis Vyriausiasis komisaras – italų diplomatas Filippo Grandi, pareigas einantis nuo 2016 m. sausio 1 d.

+ Jungtinių Tautų vyriausiojo pabėgėlių reikalų komisaro biuro Vyriausieji komisarai"UNHCR Ehemalige FlüchtlingshochkommissarInnen". . Retrieved 15 May 2015. Nr. Vyriausiasis komisaras Kadencijos laikotarpis Tautybė Nuo Iki 0 Fridtjof Nansen 1921 m. rugsėjo 1 d. 1927 m.  1 Gerrit Jan van Heuven Goedhart 1951 m. sausio 1 d. 1956 m. liepos 8 d.  2 August Rudolf Lindt 1956 m. liepos 8 d. 1960 m. lapkričio 3 d.  3 Félix Schnyder 1960 m. lapkričio 3 d. 1965 m. gruodžio 31 d.  4 Sadruddin Aga Khan 1966 m. sausio 1 d. 1977 m. gruodžio 31 d.  5 Poul Hartling 1978 m. sausio 1 d. 1985 m. gruodžio 31 d.  6 Jean-Pierre Hocké 1986 m. sausio 1 d. 1989 m. gruodžio 31 d.  7 Thorvald Stoltenberg 1990 m. sausio 1 d. 1990 m. lapkričio 3 d.  8 Sadako Ogata 1990 m. lapkričio 3 d. 2000 m. gruodžio 31 d.  9 Ruud Lubbers 2001 m. sausio 1 d. 2005 m. vasario 20 d.  – Wendy Chamberlin  2005 m. vasario 24 d. 2005 m. birželio 2 d.  10 António Guterres 2005 m. birželio 2 d. 2015 m. gruodžio 31 d.  11 Filippo Grandi 2016 m. sausio 1 d. dabar 

 Šaltiniai 

 Nuorodos 


Kategorija:Jungtinės Tautos
Kategorija:Migracija
Kategorija:Nobelio taikos premijos laureatai